[{"text_idx": "#000013", "text": "Dr Matthew Lawrence yw Dirprwy Bennaeth TriTech ac Arloesedd Bwrdd Iechyd Prifysgol Hywel Dda, y DU. Mae ganddo dros 15 mlynedd o brofiad yn gweithio ym maes ymchwil meddygol. Y maes y mae Matthew wedi canolbwyntio arno fwyaf yn ystod ei yrfa ymchwil fu troi gwybodaeth a dealltwriaeth dechnegol o feysydd peirianneg a\u2019r gwyddorau ffisegol yn arloesedd technoleg gofal iechyd."}, {"text_idx": "#000015", "text": "Yn ystod ei yrfa, mae Matthew wedi datblygu arbenigedd mewn dylunio astudiaethau, rheoli prosiectau a dadansoddi ystadegol. Hefyd, mae wedi datblygu dealltwriaeth gadarn o\u2019r prosesau rheoleiddio a llywodraethu ym maes ymchwil iechyd yn y DU ac ef yw Cadeirydd presennol pwyllgor moeseg ymchwil Cymru REC 6 Ymchwil Iechyd a Gofal Cymru."}, {"text_idx": "#000019", "text": "Mae Rachel yn brofiadol o ran dulliau ansoddol a meintiol, dylunio treialon, rheoli astudiaethau a chyfranogiad cleifion. Mae ei diddordeb ymchwil yn canolbwyntio ar dechnoleg, gyda diddordeb penodol ym meysydd oncoleg a defnydd o dybaco."}, {"text_idx": "#000032", "text": "Mae gan Gareth dros 5 mlynedd o brofiad yn gweithio mewn amgylchedd clinigol aci\u0301wt. Mae wedi ysgrifennu papurau amrywiol ac ef yw arweinydd presennol TriTech ar Ofal a Alluogir gan Dechnoleg (TEC). Mae ganddo sawl blwyddyn o brofiad o ddatblygu apiau, ar o\u0302l cyhoeddi sawl ap masnachol."}, {"text_idx": "#000033", "text": "Mae diddordebau ymchwil Gareth yn cynnwys swyddogaeth deallusrwydd artiffisial ym maes gofal iechyd, yn enwedig dysgu peirianyddol a\u2019i ddefnydd posibl fel bioddangosydd."}, {"text_idx": "#000037", "text": "Ar hyn o bryd, mae Neil yn ymgynghorydd rheoleiddio clinigol i nifer o ganolfannau rhagoriaeth academaidd, gan gynnwys Prifysgol Coleg Llundain. Mae hefyd yn ymwneud a\u0302 chwmni newydd o\u2019r enw Meliora Innovation, sy\u2019n bwriadu archwilio\u2019r bylchau mewn darparu dyfeisiau meddygol ledled y byd. Ei ro\u0302l ef yw cefnogi gwaith dylunio a chynhyrchu dyfeisiau meddygol arloesol a fydd yn helpu gofal cleifion yn y GIG yn y pen draw."}, {"text_idx": "#000040", "text": "Diddordeb ymchwil cyfredol Sean yw cymhwyso metrigau ymddygiadol a ffisiolegol i astudio profiad defnyddwyr mewn gofal iechyd a llesiant. Mae gan Sean radd mewn Dylunio 3D, gradd Meistr mewn Dylunio Diwydiannol a PhD mewn \u201cMesur Profiad Defnyddwyr yn Thermograffig yn ystod Rhyngweithio rhwng Pobl a Chynnyrch\u201d. Yn ei draethawd PhD archwiliodd effeithiolrwydd Thermograffeg Isgoch fel dull gwrthrychol, di-gyswllt ar gyfer mesur profiad defnyddwyr yn ystod rhyngweithio rhwng pobl a chynnyrch."}]